**Kay Medford** (født 14. september 1919 i New York City i New York, død 10. april 1980 i New York) var en amerikansk karakterskuespiller og komiker.

Biografi
--------

Medford ble født **Margaret Kathleen Regan** i 1919 i New York City, og hun var datteren til James og Mary Regan. Foreldrene hennes døde da hun var tenåring. Artistnavnet ble «Kay Medford», og hun begynte skuespillerkarrièren etter at hun ble uteksaminert fra high school.

Hun spilte Mama i scenemusikalen *Bye Bye Birdie* på Broadway og fikk god kritikk for rollen. I filmversjonen var det imidlertid Maureen Stapleton som fikk denne rollen. Medford dukket også opp i rock'n'roll-filmen *Jamboree* (1957). Broadway-debuten kom i 1951 med musikalen *Paint Your Wagon*.

Hun har senere spilt i musikalene *Carousel* og *Funny Girl*. I *Funny Girl* spilte hun moren til Fanny Brice (spilt av Barbra Streisand), og hun ble nominert til Tony-prisen for beste kvinnelige birolle i en musikal for rolletolkningen. Medford gjentok denne rollen i filmversjonen fra 1968 og ble nominert til Oscar for beste kvinnelige birolle også for denne skildringen. Prisen gikk imidlertid til Ruth Gordon for skrekkfilmen *Rosemary's Baby*.

Medford har også spilt i flere andre filmer, blant annet *Et ansikt i mengden* (1957), *Byen uten hjerte* (1960), *Venus i mink* (1960), *En pike for natten* (1960), *Lurveleven ombord* (1964), *A Fine Madness* (1966), *The Busy Body* (1967), *Angel in My Pocket* (1969), *Twinky* (1969), *But I Don't Want to Get Married!* (1970), *Høl i hue* (1977) og *Windows* (1980).

Hun har også fått gjesteroller i flere TV-serier, blant annet *Decoy*, *To Rome With Love*, *The Partridge Family*, *Barney Miller* og *The Dean Martin Show*. Medford hadde en fast rolle i serien *That's Life*.

Død
---

Kay Medford giftet seg aldri. Hun døde av livmorhalskreft i New York i 1980, 60 år gammel.

Referanser
----------

1. ↑   www.theatreworldawards.org[Hentet fra Wikidata]
2. ↑  Margaret K. Regan genealogy profile #1 (ship manifest); familysearch.org; besøkt 24. januar 2017.
3. 1 2 3  (en) Kay Medford på Internet Movie Database
4. 1 2  (en) Kay Medford på Internet Broadway Database
5. ↑  Stevenson, Isabelle; Somlyo, Roy A. red. (2001). *The Tony Award* (revised utg.). Portsmouth, New Hampshire: Heinemann, a division of Reed Elsevier Inc. s. 50. ISBN 0-325-00294-0.
6. ↑  «The 41st Academy Awards (1969) Nominees and Winners». Academy of Motion Picture Arts and Sciences (AMPAS). Besøkt 24. januar 2017.
7. ↑  Obituary, *The Sun Journal*, 11. april 1980 (arkivert); besøkt 24. januar 2017.

Eksterne lenker
---------------

* (en) Kay Medford på Internet Movie Database Rediger på Wikidata

* (sv) Kay Medford i Svensk Filmdatabas Rediger på Wikidata

* (da) Kay Medford på Scope Rediger på Wikidata

* (fr) Kay Medford på Allociné Rediger på Wikidata

* (en) Kay Medford på AllMovie Rediger på Wikidata

* (en) Kay Medford hos The Movie Database Rediger på Wikidata

* (en) Kay Medford hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs
 |